Rikunarita-ORG/Wikinium huggingface dataset:
# Charles Fourier

| François Marie Charles Fourier |
| --- |
|  |
| Rođenje |  (1772-04-07) 7. april 1772. Besançon, Francuska |
| Smrt | 10. oktobar 1837(1837-10-10) (65 godina) Pariz, Francuska |

**François Marie Charles Fourier** (Besancon, 7. april 1772. - Pariz, 10. oktobar 1837.), francuski utopijski socijalist

Provodio je život trgovca, objavljujući rasprave koje ga izvornošću kritičkih nazora izdvajaju iz mnoštva utopista s početka 19. vijeka. Potkraj života izvršio je velik uticaj na francusku, evropsku pa i američku društvenu i političku misao.

Fourier u suvremenim društvenim prilikama vidi potpuno nijekanje čovječnosti. Antagonizam čovjeka i društva temeljno je obilježje cjelokupne historije. Njegove ideje održale su se u pojedinim aspektima nekih doktrina anarhista, kooperativnog i sindikalnog pokreta, a može se reći da su anticipirale i određene postavke savremene industrijske psihologije te sociologije rada. Njegove kritike, uprene protiv egoistične anarhije građanskog društva, protiv cjepkanja vlasništva, njegovo shvaćanje države kao oruđa trgovačke i financijske aristokracije za ugnjetavanje naroda, te shvaćanje građanske demokratije kao "prava jačega", čine ga sastavnim dijelom one društveno-kritičke misli koja je u marksizmu našla svoj praktično-revolucionaran i naučni sadržaj. Doktrine sistematizirao je njegov učenik V. Considerant, a popularizirane su u časopisima *Le Phalanstere* i *La Phalange*.

## Djela

* "Teorija četiriju pokreta i općih sudbina",
* "Teorija sveopćeg jedinstva i novi industrijski i društveni svijet".
# Akutni respiratorni distres sindrom

| Akutni respiratorni distres sindrom |
| --- |
| Radiogram bolesnika sa ARDS |
| Klasifikacija i vanjski resursi |

**Akutni respiratorni distres sindrom (ARDS), sindrom akutnog plućnog edema kod odraslih osoba** klinički je sindrom akutne respiratorne insuficijencije, koji nastaje usljed oštećenja parenhima pluća. Upala pluća zahvaća uglavnom cijelo područje oba plućna krila pa je disanje otežano, a tijelu nedostaje kisik. Podležeća bolest pluća bilo koje vrste, ali naročito KOPB čine vas još podložnijim ARDS-u.

## Historija

Tokom Prvog svjetskog rata, sindrom je prvi put prepoznat kod nekih bolesnika sa povredama grudnog koša, teškim pankreatitisom, nakon masivne transfuzije, sepse i drugih stanja sa manifestnim respiratornim poremećajima (difuznim plućnim infiltratatom i respiratornom insuficijencijom), koji su se javljala poslije latentnog perioda od nekoliko sati do nekoliko dana. ARDS je kroz dalja istraživanja prepoznata kao najteži oblik akutnog oštećenja pluća, ili jedan od najtežih oblika difuznog alveolarnog oštećenja.

Godine 1967. *Ashbaugh* sa saradnicima opisao je 12 bolesnika sa ovim sindromom, nazvaši ga "respiratorni distres sindrom odraslih".

## Reference

## Vanjski linkovi

* ARDSNet Arhivirano 20. 3. 2021. na Wayback Machine
* ARDS Support Center Arhivirano 14. 12. 2015. na Wayback Machine
* ARDS Foundation Arhivirano 16. 11. 2010. na Wayback Machine
# Marine One

VH-3D ispred Bijele kuće
VH-60N iznad Washingtona, D.C
Marine One je pozivni signal kontrole leta svakog aviona Korpusa mornaričke pješadije SAD-a (*Američkih marinaca*) koji prevozi Predsjednika SAD-a. Obično se odnosi na jedan od helikoptera iz eskadrile HMX-1 "Nighthawks", bilo veći VH-3D, bilo manji VH-60N Whitehawk. Oba će biti zamijenjena helikopterom VH-71 Kestrel, izvedenom verzijom AgustaWestland EH101.

Avion američkih marinaca koji prevozi potpredsjednika Sjedinjenih Američkih Država ima pozivni znak *Marine Two*.

## Također pogledajte

* Air Force One

## Reference

* Naredba 7110.65R Američke Savezne uprave za zračni promet Arhivirano 12. 10. 2007. na Wayback Machine
* *Cost Nearly Doubles For Marine One Fleet*, Washington Post, 17. ožujka 2008.
# Nacionalni ured za izviđanje

**Nacionalni ured za izviđanje** (en. **National Reconnaissance Office;NRO** ) jeste član Obavještajne zajednice Sjedinjenih Američkih Država i agencija Ministarstva odbrane SAD-a koja dizajnira, gradi, lansira i upravlja izviđačkim satelitima Savezne vlade SAD-a i pruža satelitske obavještajne podatke za nekoliko vladinih agencija, posebno obavještajnim podacima o signalima (SIGINT) NSA, obavještajnim podacima o slikama (IMINT) NGA i obavještajnim podacima mjerenja i potpisa (MASINT) DIA.

NRO se smatra, zajedno sa Centralnom obavještajnom agencijom (CIA), Agencijom za nacionalnu sigurnost (NSA), Odbrambenom obavještajnom agencijom (DIA) i Nacionalnom geoprostorno-obavještajnom agencijom (NGA), jednom od "velikih pet" američkih obavještajnih agencija. Sjedište NRO-a je u Chantillyju, Virginia, 3,2 km južno od međunarodnog aerodroma Washington Dulles.

Direktor NRO-a odgovara i direktoru nacionalne obavještajne službe i ministru odbrane. Federalna radna snaga NRO-a je hibridna organizacija koja se sastoji od oko 3000 osoblja uključujući osoblje NRO-a, vazduhoplovstva, vojske, CIA-e, NGA, NSA, mornarice i svemirskih snaga SAD U izvještaju dvostranačke komisije iz 1996. godine opisano je da NRO ima daleko najveći budžet od bilo koje obavještajne agencije i da "praktički nema saveznu radnu snagu", obavljajući većinu svog posla kroz "desetine hiljada" zaposlenih u sektoru odbrane.

Nacionalna izviđačka kancelarija (NRO) razvija, gradi, pokreće i upravlja sistemima za svemirsko izviđanje i sprovodi obaveštajne aktivnosti za nacionalnu bezbednost SAD.

Zemaljska stanica NRO u bazi Svemirskih snaga Buckley, Aurora, CO
## Reference
# Napadi Sjedinjenih Američkih Država u Venecueli 2026.

| Napadi Sjedinjenih Američkih Država u Venecueli 2026. |
| --- |
| * Venecuelanski predsjednik Nicolás Maduro na brodu USS *Iwo Jima* nakon svog zarobljavanja *(lijevo)*
* Američki predsjednik Donald Trump tokom Operacije Apsolutna odlučnost zajedno s članovima svog kabineta *(desno)*
* Američki avioni F-35A u pomorskoj bazi Roosevelt Roads nakon operacije *(dole)*
 |
| Lokacija | Caracas, Venecuela |
| Vođen od |  Donald Trump |
| Meta |  Nicolás Maduro |
| Datum | 3. januar 2026. 02:00 (VET) |
| Ishod | Zarobljeni Nicolás Maduro i Cilia Flores |

Dana 3. januara 2026, Sjedinjene Američke Države su pokrenule zračne napade na više lokacija širom sjeverne Venecuele, uključujući glavni grad Caracas. To se smatra velikom eskalacijom tekućeg sukoba u regiji.

U 5:21 ujutro po VET-u, Donald Trump je u objavi na Truth Social tvrdio da su predsjednik Venecuele Nicolás Maduro i njegova supruga Cilia Flores zarobljeni i avionom deportovani iz zemlje.

Eksplozije su se dogodile tokom pojačanih tenzija između Venecuele i Sjedinjenih Američkih Država. Prethodila im je Operacija Južno koplje, operacija Sjedinjenih Američkih Država koju je predvodio SOUTHCOM, a koja je koristila hibridnu flotu plovila opremljenih robotikom i autonomnim oružjem za otkrivanje i borbu protiv navodne trgovine drogom u Latinskoj Americi, prvenstveno ciljajući Venecuelu putem navodnih mreža "Kartela Sunaca". Tokom operacije, Sjedinjene Američke Države su počele izvoditi zračne napade na plovila u Karipskom moru za koja su tvrdile da se bave trgovinom drogom pod venecuelanskom zaštitom.

Američka državna tužiteljica Pam Bondi objavila je da su Maduro i Flores optuženi u Južnom okrugu New Yorka za narkoterorizam.

## Reference

## Vanjski linkovi

*
*
*
*
# Navassa

Karta ostrva Navasa
**Navasa** (engleski: Navassa Island, francuski: La Navase) je malehno, nenastanjenjeno ostrvo u Karipskom moru. Ostrvo Navasa je suvereni dio Sjedinjenih Američkih Država. Vlada SAD nad njim polaže suverenitet, a ostrvom upravlja Služba za ribarstvo i divljač SAD (U.S. Fish and Wildlife Service). S druge strane, kalifornijski biznismen Bill Warren, pozivajući se na zakon o ostrvima Gvano, podnio je službeni zahtjev da mu se prizna vlasništvo nad ostrvom, iako prava na ostrvo polaže i Haiti.

Leži u Karibima između Haitia i Jamajke. Ostrvo Navasa ima površinu od 5,2 km2 i nalazi se oko 160 km južno od vojne baze SAD Gvantanamo na lokaciji 18°24′0″N, 75°0′30″W.

1857. je SAD prije svega radi velikih količina guana, izmeta morskih ptica koje služi kao gnojivo, pripojio ostrvo Navasu na temelju Zakona o ostrvima s guanom, i koristio guano u razdoblju od 1865. do 1889. 1917. je tamo sagrađen svjetionik. Od 1998. je Navasa proglašena parkom prirode.

## Također pogledajte

* Zastava Ostrva Navasa

## Vanjski linkovi

* Navassa Arhivirano 11. 7. 2011. na Wayback Machine na estadodenavaza.galeon.com
# Robna razmjena

**Robna razmjena** je najranija, prva posljedica podjele rada, preteča bilo kakvog privrednog razvoja. Razmjenjivao se višak jednih dobara u jednoj obitelji ili zajednici za druga dobra koja su imale neke obitelji ili druge zajednice ili pojedinci. Osim toga, i kad je već polahko došlo do ozbilje podjele rada, sve do pojave novca, sva trgovina odvijala se robnom razmjenom. Pri tome se roba mijenjala direktno za drugu robu ili određene usluge, bez posredovanja novca.

U razdobljima krize, ponekad i u novije vrijeme, ljudi se vraćaju ovom obliku trgovanja. Određene grupe stanovništva nađu se u situaciji da imaju višak nekih proizvoda, dok drugi ne mogu, iz niza razloga, uz posredovanje novca, doći u posjed tih proizvoda. Iz toga proizlazi najčešće da se mijenja roba za robu, ili se dogodi da neka druga roba preuzme ulogu novca i postane općeprihvaćeno sredstvo plaćanja (nakon drugog svjetskog rata to su u Njemačkoj bile cigarete).

## Reference

## Vanjski linkovi
# Indirektni porez

Pojam **indirektnog poreza** može imati više od jednog značenja.

U kolokvijalnom smislu, **indirektni porez** poput poreza na promet, posebnih oblika poreza (porez po jedinici), poreza na dodatu vrijednost (PDV) ili poreza na robe i usluge je porez koji se prikuplja putem posrednika (kao što je prodavnica) od osoba koje se smatraju poreskim obveznicima i koje snose krajnje ekonomske posljedice poreza (naprimjer krajnji potrošači). Posrednici u toku prodaje robe ili vršenja usluga popunjavaju izvještaje o povratu poreza i proslijeđuju ih poreznim organima sa zahtjevom za povrat. U ovom smislu, pojam indirektnog poreza je u suprotnosti s pojmom direktnih poreza koji se prikupljaju direktno od strane poreznih organa od osoba (fizičkih i pravnih) na koje se taj porez odnosi. Neki ekonomisti su mišljenja da je "direktni porez onaj koji se ne može prevaliti od strane poreznih obveznika na drugu osobu, dok se indirektni može prevaliti, odnosno indirektni porez plaća neko drugi".

Indirektni porez može povećati cijenu roba i usluga tako da u stvarnosti potrošači plaćaju porez tako što kupuju robu i usluge plaćajući cijenu u kojoj su sadržani indirektni porezi. Primjer bi moglo biti gorivo, alkoholna pića ili cigarete.

## Također pogledajte

* Porez na dodatu vrijednost
* Carina

## Reference

## Vanjski linkovi
# Afera "Watergate"

Kompleks Watergate, mjesto gdje je sve počelo
Pojam **Watergate** (fon. *Votergejt*) odnosi se na splet događanja od 1972. do 1974, koji je dobio ime po provalničkim poduhvatima u sjedištu američkog Demokratskog nacionalnog komiteta Demokratske stranke u hotelu "Watergate" u Washingtonu.

Ova afera bila je povezana s tadašnjim američkim predsjednikom, republikancem Richardom Nixonom, koji je nakon dvogodišnjeg pritiska podnio ostavku na svoju poziciju 9. augusta 1974. i tako postao jedini predsjednik SAD-a koji je odstupio s dužnosti. Tokom istrage administracija se odupirala ispitivanjima, što je dovelo do ustavne krize.

## Reference

Nedovršeni članak Afera "Watergate" koji govori o **politici** treba dopuniti. Dopunite ga prema pravilima Wikipedije.
# Kapitol Sjedinjenih Američkih Država

Zapadna fronta Kapitola Sjedinjenih Država (pogled iz 2013.)
**Kapitol Sjedinjenih Američkih Država**, koji se često naziva i **Zgradom Kapitola**, mjesto je okupljanja Kongresa Sjedinjenih Država i sjedište zakonodavnog ogranka američke savezne vlade. Smješten je na brdu Capitol na istočnom kraju National Mall-a u Washingtonu, DC. Iako više nije u zemljopisnom središtu saveznog okruga, Capitol čini ishodište sistema brojčanog označavanja ulica i četiri kvadranta okruga .

Izvorna zgrada završena je 1800. godine. Iako je Kapitol privremeno postao neupotrebljiv kao posljedica paljenja Washingtona 1814. godine, zgrada je u potpunosti obnovljena u roku od pet godina. Zgrada je kasnije proširena, dodavanjem masivne kupole, i proširenim krilima s proširenim odajama za dvodomno zakonodavno tijelo, Zastupnički dom u južnom krilu i Senat u sjevernom krilu. Poput glavnih zgrada izvršne i sudske vlasti, Kapitol je izgrađen u neoklasičnom stilu i bijele je vanjske strane. Istočno i zapadno uzvišenje formalno se nazivaju *frontama*, iako je samo istočni front bio predviđen za prihvat posjetilaca i uglednika. 6. januara 2021. godine, tokom potvrđivanja rezultata izbora 2020. godine, Trumpove pristalice su provalile u zgradu Kapitola podržavajući demonstrante, od kojih je većina skandirala SAD

## Reference
# Kvorum

**Kvorum** predstavlja najmanji broj članova jedne organizacije čije je prisustvo na sjednici potrebno za pravosnažno donošenje odluka.

## Konstituisanje kvoruma

Broj članova tijela potrebnih da kvorum bude konstituisan zavisi od prirode tog tijela i jasno i precizno je definisan u aktima tog tijela (naprimjer: ustav, poslovnik, statut, itd.). Kvorum, također, može biti propisan zakonom.

Kvorum je najčešće definisan kao većina članova datog tijela i to ili *prosta većina* (50% glasova + 1 glas) ili kao dvotrećinska većina (dvije trećine glasova). Ovo ne mora uvijek ovako biti. Moguće je da organizacija ili tijelo u svojim aktima definiše i kvorum koji je manji ili veći od navedenog.

## Kvorum u institucijama vlasti Bosne i Hercegovine

### Zastupnički dom Parlamentarne skupštine Bosne i Hercegovine

Zastupnički dom Parlamentarne skupštine Bosne i Hercegovine broji 42 zastupnika/predstavnika. Kvorum u ovom tijelu definisan je kao *prosta većina* što iznosi 50% + 1 glas, tj. 22 od 42 zastupnika/predstavnika.

### Dom naroda Parlamentarne skupštine Bosne i Hercegovine

Dom naroda Parlamentarne skupštine Bosne i Hercegovine broji po pet članova iz reda sva tri konstitutivna naroda u Bosni i Hercegovini, tj. ukupno 15 članova. Kvorum u Domu naroda definisan je kao dvotrećinska većina, pri čemu ona važi za svaki od tri konstitutivna naroda, tj. po tri člana iz reda svakog od tri konstitutivna naroda.